### Resumé

De fysiske rammer på [adresse] er utidssvarende og lever ikke op til arbejdsmiljøreglerne i forhold til omklædning- og badefaciliteterne. Kommunale ejendomme i Vejle Kommune har udarbejdet skitser og et prisoverslag for en om- og tilbygning af [adresse]. De forventede udgifter vil være 4,3 mio. kr.

I sagen søges Seniorudvalget om en anlægsbevilling på 4,3 mio. kr. til om- og tilbygningen af Plejecenter Kløverhaven.

### Sagsfremstilling

Plejecenter Kløverhaven er et af [adresse] to plejecentre forbeholdt borgere med demens. Plejecentret, som har 24 boliger, blev indviet i november 1998 og ligger placeret på [adresse].

De fysiske rammer på Plejecenter [adresse] er ikke længere tidssvarende og lever i sin nuværende form ikke op til gældende regler for omklædnings- og badefaciliteter. De nuværende krav er, at der er omklædnings- og badefaciliteter til både mænd og kvinder. I forbindelse med en ekstern audit på [adresse] i august 2023 blev plejecentret tildelt en afvigelse grundet bade- og omklædningsfaciliteterne, og fordi der ikke er tilstrækkelig plads i vaskerummet. Det betyder, at medarbejderne ikke har en ordentlig arbejdsstilling, når de tager tøj ind og ud af vaskemaskinen.

Der er behov for at tilpasse de fysiske rammer på [adresse], så plejecentret lever op til gældende regler og hvor medarbejderne har optimale arbejdsforhold. Dels ved en tilbygning, hvor der etableres omklædnings- og badefaciliteter, toiletter og kontor, og dels ved en ombygning, hvor vaskemaskinerne flyttes, medicindoseringsrummet flyttes og der etableres ekstra kontor- og personalefaciliteter.

En udfordring ved den nuværende indretning på plejecenter [adresse] er, at personalefaciliteter i form af kontorfaciliteter, møderum og personalerum er begrænset. I de nuværende rammer er der et kontor, som lederen anvender, og et mindre lokale, som har flere funktioner. Det fungerer både som personalerum, møde- og samtalerum for samarbejdspartnere og pårørende.

Med bistand fra Kommunale ejendomme i Teknik og Miljø har plejecentret fået udarbejdet skitser og et overslag på prisen for byggeriet. Den forventede udgift er 4,3 mio. kr. ved både til- og ombygningen.

I sagen ansøges Seniorudvalget om en anlægsbevilling på 4,3 mio. kr. til om- og tilbygning af [adresse]. Udgiften foreslås finansieret indenfor seniorudvalgets ramme. Alternativt fremsendes et anlægsønske til budget 2026 på 4,3 mio. kr.

### Økonomi

![](data:image/png;base64...)

![](data:image/png;base64...)

### **Opsummering af de bevillingsmæssige konsekvenser**

Sagen medfører, at der afsættes rådighedsbeløb og gives anlægsbevilling på 4,3 mio. kr. i 2025 til om- og tilbygningen på [adresse]. Udgiften foreslås finansieret indenfor seniorudvalgets ramme. Alternativt fremsendes et anlægsønske til budget 2026 på 4,3 mio. kr.

#### Høringssvar

Centralt budget har ingen bemærkninger af bevillingsmæssig karakter.

### Sagens videre forløb

Sagen sendes videre til behandling i Økonomiudvalget den 20. januar 2025 og Byrådet den 29. januar 2025.

### Deltager i sagens behandling

Seniorchef for Plejecentrene Mia Christiansen fremlægger punktet.

### Historik

#### Velfærdsdirektøren indstiller, den 15. januar 2025, punkt 6:

At der tages stilling til finansiering af til- og ombygningen jævnfør de forslåede muligheder.

At de bevillingsmæssige konsekvenser jævnfør bevillingsskema under afsnittet økonomi godkendes.

#### Beslutning fra Seniorudvalget, den 15. januar 2025, punkt 6:

Det forslås, at finansieringen sker inden for [adresse] ramme, konkret ved gamle engangsmidler fra Lov- og [adresse] udenfor pengeposerne.

De bevillingsmæssige konsekvenser jævnfør bevillingsskema under afsnittet økonomi anbefales og fremsendes til økonomiudvalgets godkendelse.

#### Beslutning fra Økonomiudvalget, den 20. januar 2025, punkt 19:

Anbefales.

### Beslutning

Godkendt.

Fraværende:

Aksel Frederiksen.

Jonna Laursen. I stedet mødte Finn Vestergaard.

Malthe Jørgensen. I stedet mødte Patrick Paulsen.